ישיבת קול תורה לצעירים

ישיבת קול תורה לצעירים היא ישיבה קטנה חרדית-ליטאית המשוייכת לישיבת קול תורה, ושוכנת סמוך אליה, בשכונת בית וגן בירושלים.

== תולדות הישיבה ==

הישיבה היא חלק מהישיבה הגדולה שנוסדה בשנת תרצ"ט (1939) על ידי הרב יחיאל מיכל שלזינגר, ששימש קודם לכן כמורה הוראה ור"מ בפרנקפורט, והרב ברוך קונשטט, ששימש כאב בית דין וראש ישיבה בעיר פולדה, עבור נוער שעלה ממערב אירופה. הישיבה הוקמה בעקבות אירועי "ליל הבדולח", עבור יוצאי גרמניה שעלו לארץ ישראל. 

מלכתחילה נוסדה הישיבה במתכונת הישיבתית של ישיבות ליטא והונגריה ובדרך הלימוד הליטאית, אולם היא הייתה מושפעת במידה מסוימת מהגותו של הרב שמשון בן רפאל הירש ומאסכולת "תורה עם דרך ארץ" שאותה ייסד והייתה נפוצה בישיבות בגרמניה. השיעורים בישיבה נמסרו בלשון הקודש וכך התנהלו גם הסדרים. יהודי ירושלים בני היישוב הישן, שלא הורגלו לסוג זה של ישיבות, נהגו לכנותה בעוקצנות: "קולטורה", שמשמעותה תרבות בלועזית.

שמה של הישיבה ניתן לה על ידי הרבנית מטל שלזינגר, רעייתו של ראש הישיבה, שאמרה כי "קול לימוד התורה של בעלה ערב לה יותר מכל התענוגות הגשמיים שהותירה אחריה בגרמניה".

עד סוף שנות ה-70 פעלו הישיבה גדולה והקטנה כמסגרת אחת, בשלב מסוים הן נפרדו לשני מסגרות שונות.

הבעלות על הישיבה התחלקה בין הרבנים למשפחת שלזינגר לבין משפחת קונשטט. בשנת 1994 עם פטירתו של הרב אלחנן משה קונשטט מונה הרב יחזקאל קורן לכהן כראש הישיבה לבקשתו של הרב שלמה זלמן אוירבך, במקביל לתפקידו כמגיד שיעור בישיבה הקטנה.מבנה בית המדרש מכיוון רחוב 'תורה ועבודה'

=== רבנים בולטים ===

* הרב ישראל בונדהיים (ר"מ עיון בשיעור א' מ-1951 עד לפטירתו ב-2014<ref></ref>)

* הרב יונה מרצבך (ר"מ עיון בשיעור ב' מ-תש"כ עד לפטירתו ב-תשמ"א)
* הרב אלכסנדר דינקל (ר"מ מ-תש"כ עד לפטירתו ב-תשמ"ד)

* הרב דב זאב שטיינהויז (משגיח הישיבה מהקמתה עד לפטירתו ב-תשנ"ג<ref>אחיו אהרון ובנו יעקב היו רמ"ים בישיבה</ref>)

* הרב יעקב שטיינהויז (כיום בצוות של הישיבה הגדולה)
* הרב יחזקאל קורן (ר"מ עיון בשיעור ג' מ-1985 וראש הישיבה מ-1995 עד לפטירתו ב-2020<ref> ; </ref><ref>את מקומו כר"מ החליף לתקופה קצרה אחיינו הרב יוסף מרדכי קונשטט, ()</ref>)
* הרב ישראל גנס (משגיח הישיבה מ-תשנ"ג ובהמשך ר"מ עיון בשיעור א' עד לעזיבתו ב-2021)
* הרב יעקב רבינוביץ' תאומים (ר"מ בשיעור ב' בעיון ובהמשך בבקיאות עד 15 שנים קודם פטירתו ב-תשפ"א<ref>במהלך מחלתו במשך 15 שנים עד לפטירתו מילא את מקומו הרב שמואל נוסבוים שקודם לכן היה משיב בישיבה</ref>)
* הרב משה מרצבך (ר"מ עיון בשיעור ב' עד לעזיבתו ב-תשפ"ג<ref>נכדו של הרב יונה מרצבך ובנו של הרב דוד צבי מרצבך ()</ref>)
* הרב ברוך שפירא (ר"מ בקיאות בשיעור א' עד לעזיבתו ב-תשפ"ד)

הרב [[ישראל גנס, מרבניה הבולטים של הישיבה בעבר]]

== הישיבה כיום ==
הישיבה קטנה, הכוללת פנימיה, היא מהישיבות הגדולות והמובילות בירושלים, ובכלל. הישיבה נחשבת לישיבה בעלת משטר יחסית לשאר הישיבות ועם זאת הביקוש אליה גדול. אחד המאפיינים שגורמים לביקוש הגדול הוא שהישיבה משלבת בתוכה את כל סוגי הבחורים והמשפחות, מה שמייצר ביקוש מכלל אזורי העיר, כאשר חלק גדול מקרב ההורים השולחים לישיבה, הם בוגרי הישיבה בעצמם.

יותר מרבע מכל שיעור הנכנס לישיבה מורכב מבחורים הגרים בבית וגן, רובם הגדול מתלמוד תורה אחיעזר, מספר בחורים נוספים מתלמוד תורה חקרי לב ומ-2022 אף מתלמוד תורה לויכטר. הישיבה מעדיפה בחורים מבית וגן, משום שאינם צריכים פנימייה. תלמודי תורה נוספים השולחים לישיבה הם המסורה מרמת שלמה, אבני שלמה מגבעת שאול, אורחות אי"ש והרא"ם מהר נוף, קהילת קמניץ מנווה יעקב, חוות דעת ושערי דעת מרמות, חכמת שלמה מסנהדריה, ועוד.

הישיבה שולחת בכל שנה רבים מתלמידיה המסיימים את הישיבה לישיבות גדולות המובחרות ביותר בציבור הליטאי, כשרוב השיעור המסיים את הישיבה מתחלק בין ישיבת חברון, לישיבת פוניבז'. הישיבה משדלת את הבחורים שלא ללכת לישיבת חברון, ובשנת 2018 אף נשלחו כמחצית מהכמות אותה הייתה שולחת מדי שנה לחברון, זאת לאחר שאחד מבכירי צוות הישיבה הפציר בבחורים שלא לשלוח אליה טפסי רישום.<ref></ref> עם זאת מדי שנה כמות גדולה ביחס לשאר הישיבות, ולפעמים אף הגדולה ביותר, נשלחת לשם.

הישיבה מונה כיום כ-300 בחורים.

בשנת תשפ"ד (2023) התקבלו 102 בחורים לשיעור א'.<ref></ref>

=== צוות הישיבה ===
ראש הישיבה: הרב שלמה שלזינגר, בנו של הרב משה יהודה שלזינגר.

משגיח: הרב אביעזר שפירא, רב בית המדרש של חסידות דרוהוביץ'.
הרב יחזקאל קורן במסירת שיעור (אוגוסט 2005)
משגיחים נוספים: הרב יששכר כהן והרב מאיר פליטו, שהתווסף לצוות הישיבה מאז מגפת הקורונה, אז הרב כהן לא יכול היה להגיע מפאת מחלה.

==== רמ"ים ====
*שיעור א:
**עיון: הרב חנוך מייזליש והרב יעקב לנג (נכדו של הרב זאב לנג מזכיר הישיבה בעבר).
**בקיאות: הרב אלחנן שנברגר (בנו של יוסף שנברגר אדריכל הישיבה הגדולה, וגיסו של הרב גנס) והרב דניאל ברויאר (בנו של הרב שלמה ברויאר ומשיב בישיבת שערי שמועות).
*שיעור ב
**עיון: הרב בן ציון שפירא והרב אברהם ישעיהו סטפנסקי.
**בקיאות: הרב יחיאל שלזינגר (בנו של הרב משה יהודה שלזינגר ואחיו של הרב שלמה שלזינגר ראשי הישיבה גדולה) והרב אליהו רבינוביץ' תאומים (בנו של הרב יעקב רבינוביץ' תאומים).
*שיעור ג
**עיון: הרב מאיר קוט (המשמש בנוסף כר"מ בישיבה לצעירים בשכונת נווה יעקב) והרב חיים דומב.
**בקיאות: הרב איתמר שוהם (חתנו של הרב יחזקאל קורן).

== ראו גם ==

* ישיבת תפארת התלמוד

* ישיבת אמרי נועם

* ישיבה קטנה

== קישורים חיצוניים ==

* 
* 
* [https://www.kolhalashon.com/New/Ravs.aspx?Lang=Hebrew&RavID=-1&ROrder=-1&FID=97652&HideMenus=False שיחות ושיעורים] מרבני הישיבה בקול הלשון
* 
* 
* 
* 
* 
* 
* 
* מיכאל יעקובסון: [https://michaelarch.wordpress.com/2019/01/30/סיבוב-בישיבת-קול-תורה-בשכונת-בית-וגן/ סיבוב בישיבת קול תורה בשכונת בית וגן], באתר 'חלון אחורי', 30 בינואר 2019
* 
* 
* 

== הערות שוליים ==

*
קטגוריה:ירושלים: ישיבות
קטגוריה:ישיבות קטנות ליטאיות